Príloha č. 4
k zákonu č. …/2017 Z. z.

osobitné požiadavky na pracovisko s otvoreným žiaričom

Tabuľka č. 1 Požiadavky na štandardné vybavenie pracoviska s otvoreným žiaričom na jeho zaradenie do kategórie
Kategória pracoviska	Požiadavky na štandardné vybavenie pracoviska ventilačnými, izolačnými a tieniacimi zariadeniami a požiadavky na kanalizáciu	
I.	Bežné chemické laboratórium, steny a strop s umývateľným a neporéznym povrchom, podlaha pokrytá odolnou, dobre čistiteľnou podlahovinou (napríklad PVC), pracovné povrchy z ľahko  čistiteľného materiálu (najmä laminát alebo nerez), celistvé a bez spojov, odpadová zberná nádrž z ľahko čistiteľného materiálu, môže byť priamo napojená na kanalizáciu.	
II.	Dobre vybavené chemické laboratórium, okrem požiadaviek na pracovisko kategórie I. navyše utesnené spoje medzi podlahou, stenami, stropom a pracovnými povrchmi, digestor, kanalizácia spravidla napojená na samostatnú záchytnú nádrž.	
III.	Veľmi dobre vybavené chemické laboratórium, okrem požiadaviek na pracovisko kategórie II. navyše vybavenie podtlakovými skriňami a kanalizáciou napojenou na samostatnú záchytnú nádrž.	

Tabuľka č. 2 Najvyššie prípustné aktivity spracovávané na štandardne vybavenom pracovnom mieste
Pracovisko	Charakteristika látok a spôsob práce s nimi	
	Normálna	Za mokra	Prchavé kvapaliny	Potenciálne prašné	
I. kategórie	60 Sv/hinh	3000 Sv/hinh	1 Sv/hinh	3 Sv/hinh	
II. kategórie	600 Sv/hinh	30000 Sv/hinh	150 Sv/hinh	600 Sv/hinh	
III. kategórie	8000 Sv/hinh	300000 Sv/hinh	1600 Sv/hinh	8000 Sv/hinh	

Poznámky:
1.	Pre prírodný urán a tórium, ochudobnený a obohatený urán, rádionuklidy Sm-147, Th-232, U-235 a U-238 sa použijú desaťnásobky hodnôt uvedených v tabuľke.
2.	Konverzné faktory hinh pre príjem vdýchnutím stanoví príloha č. 1. Ak nie je známa forma a rýchlosť absorpcie rádionuklidu v pľúcach, použije sa najväčší z konverzných faktorov uvedených v príslušnej tabuľke prílohy č. 1.
3.	Charakteristika materiálov a práce s nimi je uvedená v tabuľke č. 3.
4.	Štandardne vybaveným pracovným miestom je pracovné miesto vybavené tak, že tomuto vybaveniu zodpovedá v tabuľke č. 4 koeficient vybavenosti pracovného miesta rovnajúci sa jednej.
5.	Ak vybavenie pracovného miesta nezodpovedá štandardnému vybaveniu pracoviska danej kategórie, určí sa najvyššia aktivita, ktorú možno na takomto pracovnom mieste spracovávať, vynásobením príslušnej aktivity z tabuľky č. 2 koeficientom vybavenosti pracovného miesta podľa tabuľky č. 4.
6.	Pri súčasnom spracovávaní viacerých rádionuklidov na jednom pracovnom mieste nemôže byť súčet podielov spracovávanej aktivity jednotlivých rádionuklidov a ich maximálnej spracovávanej aktivity väčší ako 1.
7.	Ak sa na pracovnom mieste pracoviska III. kategórie pracuje len s otvoreným žiaričom fixovaným na pevný nosič, neplatí obmedzenie aktivity. 

Tabuľka č. 3 Charakteristika materiálov a práce s nimi v závislosti od fyzikálnej charakteristiky spracovávaných materiálov a od náročnosti                           a potenciálnej rizikovosti vykonávaných pracovných operácií
Charakteristika materiálov
a práce s nimi	Fyzikálne charakteristiky spracovávania materiálov a náročnosť a potenciálna rizikovosť vykonávaných pracovných operácií	
Normálne	Pracovná operácia so suchými pevnými rádioaktívnymi materiálmi, najmä váženie, delenie, ohrievanie, chov laboratórnych zvierat s aplikovanými rádionuklidmi.	
Za mokra	Pracovná operácia s rádioaktívnymi materiálmi v roztoku, okrem prchavých kvapalín.	
Prchavé kvapaliny	Pracovná operácia s tríciovanými kvapalinami, značenými organickými kvapalinami, roztokmi s rádioaktívnym jódom alebo s inými kvapalinami, pri ktorých je možný vznik rádioaktívnych výparov alebo kontaminácia vzduchu.	
Potenciálne prašné	Pracovná operácia so suchými pevnými rádioaktívnymi materiálmi, pri ktorých je možný vznik významného množstva respirabilného prachu, najmä drobenie, drvenie alebo mletie látok a preosievanie alebo presýpanie suchých prašných materiálov.	

Tabuľka č. 4 Koeficienty vybavenosti pracovného miesta
Vybavenie pracovného miesta	Kategória pracoviska	
	I.	II.	III.	
Podtlaková hermetizovaná skriňa s rukavicami alebo manipulátormi	10	10	1	
Čiastočne hermetizovaná podtlaková skriňa	10	1	0,1	
Uzavretý elučný alebo podobný systém, rádiochemický digestor, skriňa s laminárnym prúdením	1	1	0,1	
Voľná plocha alebo pracovný stôl v miestnosti so zástupným laminárnym prúdením	0,1	0,1	0,01	
Bežný chemický digestor, skriňa bez ventilácie (ochranný štít, stan)	0,1	0,01	0,001	
Voľná plocha, pracovný stôl	0,01	0,001	0,0001